Babelscape/SREDFM huggingface dataset:
Ύφασης

thumb|right|250px|Ο ποταμός Ύφασηςthumb|right|250px
thumb|right|250px
Ο ποταμός Ύφασης, επίσης γνωστός ως Μπέας ή Μπίας, ("Σανσκριτικά:", Vipasa) είναι παραπόταμος του Ινδού ποταμού στη βόρεια Ινδία. Ο ποταμός ρέει από τα Ιμαλάια στο κεντρικό Χιμάτσαλ Πραντές της Ινδίας του ινδικού Παντζάμπ (Πενταποταμία). Το συνολικό μήκος του είναι 470 χιλιόμετρα και η λεκάνη απορροής του είναι 20.303 τετραγωνικά χιλιόμετρα.

Στον ποταμό Ύφαση αποστάτησε ο στρατός του Μεγάλου Αλεξάνδρου και αρνήθηκε να προχωρήσει περαιτέρω στην Ινδία. Έτσι ο μεγάλος στρατηλάτης αναγκάστηκε να αλλάξει πορεία και να κινηθεί νότια, αφού όμως ίδρυσε στην ανατολική μεριά του ποταμού την ανατολικότερη όλων των Αλεξανδρειών, την Αλεξάνδρεια επί του Ύφαση.

Τα ύδατα του Ύφαση κατανέμονται αποκλειστικά στην Ινδία υπό τους όρους της συνθήκης των υδάτων του Ινδού. Ο ποταμός σήμερα παίζει σημαντικό ρόλο στην άρδευση της περιοχής και στην παραγωγή υδροηλεκτρικής ενέργειας.
TRAPPIST-1d

Ο TRAPPIST-1d,  γνωστός επίσης ως "2MASS J23062928-0502285 d", είναι  εξωπλανήτης, ενδεχομένως βραχώδης, με τροχιά μέσα στην κατοικήσιμη ζώνη, γύρω από τον υπέρψυχρο νάνο αστέρα TRAPPIST-1 περίπου 40 έτη φωτός (12,1 παρσέκ, ή σχεδόν km) απόσταση από τη Γη στον αστερισμό του Υδροχόου. Ο εξωπλανήτης βρέθηκε με τη χρήση της μεθόδου διέλευσης, κατά την οποία το φως του μητρικού άστρου εξασθενεί, καθώς περνά από μπροστά του.
Γεώργιος Ομπρένοβιτς

Ο Γεώργιος (σερβικά Ђорђе, 1889 – 9 Οκτωβρίου 1925) από τον Οίκο των Ομπρένοβιτς ήταν ετεροθαλής αδελφός του Αλεξάνδρου Α΄ της Σερβίας. Μικρός εκαλείτο Ομπρέν Χρίστιτς, μετά ως Γεώργιος Ομπρένοβιτς διεκδίκησε το θρόνο της Σερβίας.
Ταουρίρτ

Η Ταουρίρτ ("Taourirt", αραβ. تاوريرت) είναι πόλη στο βορειοανατολικό Μαρόκο, πρωτεύουσα ομώνυμης επαρχίας. Είναι κτισμένη στην κοιλάδα του ποταμού Μουλούγια (στην αριστερή όχθη του μικρότερου ποταμού Ζα), σε μέσο υψόμετρο 400 μέτρων περίπου, και απέχει περί τα 100 χλμ. δυτικά από την πόλη Ούζντα. Ο πληθυσμός της Ταουρίρτ αυξήθηκε εντυπωσιακά, από 7.300 κατοίκους το 1960 σε 103.398 σύμφωνα με την απογραφή του 2014. Η ονομασία της προέρχεται από τις βερβερικές γλώσσες, όπου σημαίνει μικρό άγκιστρο ή καρφί.

Η πόλη βρίσκεται πάνω σε έναν σημαντικό μεταφορικό άξονα: Από αυτή περνά η κύρια σιδηροδρομική γραμμή Αλγερίου-Καζαμπλάνκα, ενώ πολλές γραμμές υπεραστικών λεωφορείων από αρκετές πόλεις της επαρχίας Ναντόρ σταματούν στην πόλη. Η νέα γραμμή Ταουρίρτ-Ναντόρ των μαροκινών σιδηροδρόμων εγκαινιάσθηκε το 2009. Η Ταουρίρτ είναι γνωστή για την ηλικίας αρκετών αιώνων κάσμπαχ της.
Pagani

Η Pagani Automobili S.p.A. είναι ιταλική αυτοκινητοβιομηχανία πολυτελών σπορ υπεραυτοκινήτων και κατασκευαστής εξαρτημάτων από ανθρακονήματα, η οποία έχει ως έδρα, την πόλη San Cesario sul Panaro κοντά στη Μόντενα, στην επαρχία Μόντενα της Ιταλίας. Ιδρυτής και πρόεδρος της εταιρείας είναι ο Αργεντίνος Οράσιο Παγκάνι, που ξεκίνησε την εταιρεία του το 1992.
Πρίγκιπας της Ουαλίας

Πρίγκιπας της Ουαλίας (ουαλικά: "Tywysog Cymru", αγγλικά: "Prince of Wales") είναι ο τίτλος που δίνεται στον διάδοχο του θρόνου του Ηνωμένου Βασιλείου. Ο σημερινός Πρίγκιπας της Ουαλίας είναι ο Κάρολος, μεγαλύτερος γιος της Βασίλισσας Ελισάβετ Β' του Ηνωμένου Βασιλείου και 15 άλλων βασιλείων της Κοινοπολιτείας.
Αρχιπέλαγος Σούλτσις

Το Αρχιπέλαγος Σούλτσις (ιταλικά: "Arcipelago del Sulcis") είναι ιταλικό αρχιπέλαγος επτά νησιών τα οποία βρίσκονται στη Μεσόγειο Θάλασσα, νοτιοδυτικά της Σαρδηνίας. Τα νησιά έχουν συνολική έκταση 160 τετραγωνικά χιλιόμετρα από τα οποία τα 159 τ.χλμ. αντιστοιχούν στα δύο μεγαλύτερα. Το μεγαλύτερο νησί είναι η νήσος Σαντ Αντίοκο, στην οποία βρίσκεται και η μεγαλύτερη πόλη του αρχιπελάγους, το Σαντ Αντίοκο. Το αμέσως μεγαλύτερο νησί είναι το Σαν Πιέντρο.
Τζον Ο'Σέι

Ο Τζον Ο'Σέι (αγγλ.: "John O'Shea", γενν.: 30 Απριλίου 1981) είναι Ιρλανδός διεθνής πoδοσφαιριστής που αγωνίζεται για την Σάντερλαντ. Η κύρια του θέση του είναι κεντρικός αμυντικός, αλλά είναι γνωστός για την ευελιξία του, καθώς πολλές φορές, εκτός από το παιχνίδι του στον άξονα, μπορεί να αγωνιστεί στα δεξιά όσο και στα αριστερά ως πλάγιος αμυντικός. Επίσης μπορεί να αγωνιστεί και ως αμυντικός μέσος.
Στέλλα Παπαδάκη-Oekland

Η Στέλλα Παπαδάκη-Oekland (Ηράκλειο, 8 Αυγούστου 1937 - 21 Δεκεμβρίου 2002, Ηράκλειο), ήταν αρχαιολόγος και καθηγήτρια Βυζαντινής αρχαιολογίας.
Ουιγούρ γλώσσα

Η Ουιγούρ γλώσσα (αγγλική : [ˈwiːɡər] (ئۇيغۇر تىلى), "Uyghur tili", (ئۇيغۇرچە), "Uyghurche"), : [ʊjˈʁʊr] . πρότερα γνωστή ως Ανατολική Τούρκι, είναι Τουρκική γλώσσα με 8 έως 11 εκατομμύρια ομιλητές, και ομιλείται κυρίαρχα από τους Ουιγούρους στην Αυτόνομη Περιοχή των Ουιγούρων του Σιντζιάνγκ της δυτικής Κίνας. Σημαντικές κοινότητες ομιλητών της γλώσσας βρίσκονται στο Καζακστάν και το Ουζμπεκιστάν και άλλες χώρες με κοινότητες εκπατρισμένων Ουιγούρων. Η Ουιγούρ γλώσσα είναι επίσημη γλώσσα της Σιντζιάνγκ και χρησιμοποιείται ευρέως στην τυπογραφία, το ραδιόφωνο και την τηλεόραση.

Η Ουιγούρ ανήκει στις Καρλούκ γλώσσες κλάδο της οικογένειας των Τουρκικών γλωσσών, που περιλαμβάνει επίσης γλώσσες όπως η Ουζμπεκική. Όπως πολλές άλλες τουρκικές γλώσσες, η Ουιγούρ επιδεικνύει αρμονία φωνηέντων και το φαινόμενο της συγκόλλησης, δηλαδή οι περισσότερες λέξεις σχηματίζονται ενώνοντας μορφήματα από κοινού. Επίσης στη γλώσσα απαντάται το φαινόμενο Ουμλάουτ. Εκτός της επίδρασης άλλων τουρκικών γλωσσών, η Ουιγούρ ιστορικά έχει επηρεαστεί σημαντικά από την Περσική και Αραβική και πιο πρόσφατα από τη Μανδαρινική Κινεζική και τη Ρωσική γλώσσα.

Το αραβικής προέλευσης αλφάβητο είναι το κοινότερο και το μόνο τυποποιημένο στην Κίνα, αν και χρησιμοποιούνται και άλλα βοηθητικά συστήματα γραφής για βοηθητικούς και ιστορικούς λόγους. Αντίθετα με τα υπόλοιπα αραβικής προέλευσης αλφάβητα, το αλφάβητο Ουιγούρ έχει υποχρεωτικά σημεία στίξης για όλα τα φωνήεντα και έχει 32 γράμματα.
Αντώνης Ζησιμάτος

Ο Αντώνης Ζησιμάτος (1949-4 Ιουλίου 2014) ήταν Έλληνας δημοσιογράφος και συντάκτης.
Νόελ Ρέντινγκ

Ο Νόελ Ρέντινγκ (αγγλ. "Noel Redding", 25 Δεκεμβρίου 1945 - 11 Μαΐου 2003) ήταν Άγγλος μπασίστας και κιθαρίστας, γνωστός ως μέλος του ροκ συγκροτήματος The Jimi Hendrix Experience.
Δαρδικές γλώσσες

Οι Δαρδικές γλώσσες ή Νταρντού είναι υποομάδα των Ινδοάριων γλωσσών που ομιλούνται στο βόρειο Πακιστάν στην περιοχή του Γκιλγκίτ Μπαλτιστάν, στο Αζάντ Κασμίρ και στο Κάιμπερ Παχτούνκβα, στο Τζαμού και Κασμίρ και στο ανατολικό Αφγανιστάν Η Κασμίρι είναι η σημαντικότερη Δανδρική γλώσσα, με τεκμηριωμένη λόγια παράδοση και επίσημη αναγνώριση ως μία από τις εθνικές γλώσσες της Ινδίας
Αρσένιε Τοντιράς

Ο Αρσένιε Τοντιράς (Ρουμανικά: Arsenie Todiraş), είναι Μολδαβός τραγουδιστής.
Θάλασσα του Κάρα

thumb|right|325px|Χάρτης με τη Θάλασσα του Κάρα στα δεξιά.
thumb|325px|Σκάφος αερόστρωμνο Hivus-10 στις όχθες της Θάλασσας του Κάρα
Η Θάλασσα του Κάρα (ρωσικά: Ка́рское мо́ре, "Κάρσκογιε Μόρε") είναι μέρος του Αρκτικού ωκεανού, στα βόρεια της Σιβηρίας. Πήρε το όνομά της από τον ποταμό Κάρα, που εκβάλλει σε αυτή και είναι σήμερα μάλλον ξεχασμένος, αλλά διαδραμάτισε κάποτε σημαντικό ρόλο στην κατάκτηση της Βόρειας Σιβηρίας από τους Ρώσους.
Σέρχιο Κανάλες

Ο Σέρχιο Κανάλες ("Sergio Canales Madrazo", 16 Φεβρουαρίου 1991) είναι Ισπανός ποδοσφαιριστής.

Γεννήθηκε στις 16 Φεβρουαρίου του 1991 στο Σανταντέρ της Ισπανίας και αγωνίζεται στη Ρεάλ Σοσιεδάδ. Ξεκίνησε την καριέρα του στην Ράθινγκ Σανταντέρ το 2008 όπου συμμετείχε σε 60 αγώνες και σκόραρε 10 φορές. Το 2010 πήρε μεταγράφη στην Ρεάλ Μαδρίτης όπου συμμετείχε σε 10 παιχνίδια. Το 2011 δόθηκε δανεικός στην Βαλένθια όπου συμμετείχε σε 11 αγώνες και έβαλε 1 γκολ. Το 2012 πήρε μεταγραφή στην Βαλένθια όπου συμμετείχε σε 32 παιχνίδια και έβαλε 2 τέρματα. Το 2014 πήρε μεταγραφή στη Ρεάλ Σοσιεδάδ όπου μέχρι τώρα έχει συμμετάσχει σε 68 αγώνες και έχει βάλει 6 γκολ. 
Κατηγορία:Ισπανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ισπανίας U16
Κατηγορία:Ποδοσφαιριστές Εθνικής Ισπανίας U17
Κατηγορία:Ποδοσφαιριστές Εθνικής Ισπανίας U18
Κατηγορία:Ποδοσφαιριστές Εθνικής Ισπανίας U19
Κατηγορία:Ποδοσφαιριστές Εθνικής Ισπανίας U20
Κατηγορία:Ποδοσφαιριστές Εθνικής Ισπανίας U21
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Ρασίνγκ Σανταντέρ
Κατηγορία:Ποδοσφαιριστές Ρεάλ Μαδρίτης
Κατηγορία:Ποδοσφαιριστές Βαλένθια ΚΦ
Μορίς Ερζόγκ

Ο Μορίς Ερζόγκ (15 Ιανουαρίου 1919 – 13 Δεκεμβρίου 2012) ήταν Γάλλος ορειβάτης και πολιτικός, που γεννήθηκε στη Λιόν. Ήταν αρχηγός της αποστολής που κατέκτησε την πρώτη κορυφή 8.000, το Αναπούρνα το 1950, μαζί με τον Λουί Λασενάλ. Επιστρέφοντας από την αποστολή, έγραψε ένα μπεστ σέλερ στο οποίο περιγράφει την πρώτη ανάβαση.
Ποταμός Κάρα

Ο Ποταμός Κάρα (ρωσ. Ка́ра) είναι ένας ποταμός της Ρωσίας στη βόρεια Σιβηρία. Με μήκος 257 χιλιόμετρα, σχηματίζεται από τη συμβολή των μικρών ποταμών Μάλαγια και Μπόλσαγια Κάρα (Μικρός και Μεγάλος Κάρα, αντίστοιχα), σε γεωγραφικές συντεταγμένες 69°10΄ βόρειο πλάτος και 64°47΄ ανατολικό μήκος. Εκβάλλει στον Αρκτικό Ωκεανό, και συγκεκριμένα στον Κόλπο Μπαϊνταράτ της Θάλασσας του Κάρα, στην οποία έδωσε το όνομά του. Είναι σήμερα μάλλον ξεχασμένος, αλλά διεδραμάτισε κάποτε σημαντικό ρόλο στην κατάκτηση της Βόρειας Σιβηρίας από τους Ρώσους. Το όνομά του προήλθε από τη μογγολική λέξη "kara", που σημαίνει «μαύρος», αλλά και «βόρειος».

Η λεκάνη απορροής του Κάρα έχει έκταση 13.400 τετραγωνικά χιλιόμετρα. Ρέει μέσα από τα όρη Πάι-Χόι στην προέκταση των Ουραλίων και σχηματίζει μέρος των συνόρων ανάμεσα στη Γιαμαλία, τη Νενετσία και τη Δημοκρατία των Κόμι. Ο μοναδικός οικισμός στις όχθες του Κάρα είναι ο Ουστ-Κάρα, κοντά στις εκβολές του ποταμού όπως υποδηλώνει και η ονομασία του.
Πρωθυπουργός του Ηνωμένου Βασιλείου

Ο Πρωθυπουργός του Ηνωμένου Βασιλείου της Μεγάλης Βρετανίας και της Βόρειας Ιρλανδίας (αγγλικά: "Prime Minister of the United Kingdom of Great Britain and Northern Ireland", PM) είναι ο επικεφαλής της κυβέρνησης του Ηνωμένου Βασιλείου. Ο πρωθυπουργός και το Υπουργικό Συμβούλιο είναι συλλογικά υπεύθυνοι για τις πολιτικές και τις δράσεις τους ενώπιον του μονάρχη, του Κοινοβουλίου, του πολιτικού κόμματός τους και τελικώς του εκλογικού τους σώματος. Ο σημερινός πρωθυπουργός, Μπόρις Τζόνσον, ηγέτης του Συντηρητικού Κόμματος, ανέλαβε τα καθήκοντά του στις 24 Ιουλίου 2019.
Φωτειακός Φρενάρου

Ο Φωτειακός Φρενάρους ήταν κυπριακή ποδοσφαιρική ομάδα από το χωριό Φρέναρος της επαρχίας Αμμοχώστου. Η ομάδα είχε συμμετοχές στην Γ΄ κατηγορία και στην Δ΄ κατηγορία της Κύπρου.
Χανς Ντενκ

Ο Χανς Ντενκ ( γερμ: "Hans Denck" ) ήταν Γερμανός θεολόγος και ένας από τους ηγέτες των Αναβαπτιστών κατά τον 16ο αιώνα.
Σύμφωνο της Σωμόν

thumb|right|240px|Γκραβούρα της παλαιάς πόλης Σωμόν
Το Σύμφωνο της Σωμόν, ή Συνθήκη της Σωμόν ήταν ήταν μια σύνθετη συνθήκη των Ναπολεοντείων πολέμων που προέβλεπε 20ετή συμμαχία των συμβαλλομένων ευρωπαϊκών Μεγάλων Δυνάμεων, αλλά και όρους εκεχειρίας με τον Ναπολέοντα Α΄ Βοναπάρτη, που υπεγράφη μεταξύ της Αυστρίας , της Ρωσίας , της Πρωσίας και της Αγγλίας στις 1 Μαρτίου του 1814 (9 Μαρτίου) στη πόλη Chaumont του Άνω-Μάρνη στη Γαλλία. Το σύμφωνο αυτό απορρίφθηκε από τον Ναπολέοντα.
Εδουάρδος, Κόμης του Ουέσσεξ

Ο Πρίγκιπας Εδουάρδος, Κόμης του Ουέσσεξ ("Prince Edward, Earl of Wessex", πλήρες όνομα: Εδουάρδος Αντωνης Ριχάρδος Λουδοβίκος( Edward Antony Richard Louis) , 10 Μαρτίου 1964) και είναι ο τρίτος γιος (τέταρτο παιδί) της Βασίλισσας Ελισάβετ Β΄ και του Πρίγκιπα Φίλιππου. Κατά τη γέννησή του ήταν τριτος στη γραμμή διαδοχής του βρετανικού θρόνου, ενώ σήμερα είναι δωδεκατος ￼.
Death metal

Το Death metal είναι είδος heavy metal μουσικής, που αναπτύχθηκε στις Ηνωμένες Πολιτείες στα μέσα της δεκαετίας του '80. Παρουσιάζει χαμηλά κουρδισμένες κιθάρες με έντονη παραμόρφωση, γρυλιστά φωνητικά και τσιρίδες, επιθετικά ντραμς με διπλά μπάσα τύμπανα και στιχουργική που ασχολείται με την θρησκεία, την μυθολογία τρόμου, τον μυστικισμό, την πολιτική, κ.α..
Το ιδίωμα αναπτύχθηκε στην δεκαετία του '90 και απέκτησε διάφορα υποείδη όπως το τεχνικό death metal, το deathcore, το μελωδικό death metal, κ.α..
Το death metal δεν γνώρισε ποτέ την αναγνώριση από το ευρύ κοινό, αν και συγκροτήματα όπως οι Cannibal Corpse, Deicide και Morbid Angel έχουν πουλήσει εκατομμύρια δίσκους σε όλο τον κόσμο.
Απλακοφόρα

<br>
Τα Απλακοφόρα γνωστά και ως "Σωληνόγαστρα" είναι μία μονοφυλετική ομάδα μικρών, αποκλειστικά βενθικών, θαλασσίων μαλακίων, με αμφίπλευρη συμμετρία που απαντώνται σε όλους τους ωκεανούς του κόσμου. Όλες οι γνωστές σύγχρονες μορφές δεν έχουν όστρακο: μόνο κάποιες εξαφανισμένες πρώιμες μορφές διέθεταν όστρακο. Η ομάδα περιλαμβάνει τους δύο κλάδους Νεομηνιόμορφα και Χαιτοδρμόμορφα, με 28 οικογένειες και περίπου 320 είδη. Τα απλακοφόρα παραδοσιακά θεωρούνται πρόγονοι των άλλων ομοταξιών μαλακίων. Ωστόσο, η σχέση μεταξύ των δύο ομάδων απλακοφόρων και των άλλων ομοταξιών μαλακίων και μεταξύ τουςπαραμένει ασαφής. Ανακαλύφθηκαν από τον Λαβέν το 1841.

Τα απλακοφόρα είναι κυλινδρικά και σκωληκοειδή στο σχήμα και τα περισσότερα πολύ μικρά, χωίς να ξεπερνούν σε μήκο τα 5 εκατοστόμετρα· κάποια είδη, πάντως, φτάνουν σε μήκος και τα 30 εκατοστόμετρα. Διαθέτουν όλα εκτώς των Ουροβοθριδιωτών ένα αυλάκι που διαχωρίζει τον μανδύα από τον πόδα.
Αθανάσιος Καυκαλίδης

Ο Δρ. Αθανάσιος Καυκαλίδης ήταν Έλληνας νευροψυχίατρος. Γεννήθηκε το 1919 και απεβίωσε το 1989 στην Αθήνα.
Σταυριανός Μπίρης

Ο Σταυριανός Μπίρης (1847-1905) ήταν Έλληνας οπλαρχηγός, αρχηγός του Δυτικού Διαμερίσματος Επαρχίας Ρεθύμνης. Έλαβε μέρος στις κρητικές επαναστάσεις του 1878 και του 1895-1898. Σκοτώθηκε τον Αύγουστο του 1905 σε μάχη εναντίον ρωσικών και αρμοστειακών δυνάμεων στο Ατσιπόπουλο, στα πλαίσια της Επανάστασης του Θέρισου.
Βασιλικό Λάβαρο της Σκωτίας

Το Βασιλικό Λάβαρο της Σκωτίας αποτελεί το εθνόσημο και έμβλημα της Σκωτίας. Πρόκειται για ένα ιστορικό σύμβολο που χρησιμοποιήθηκε στο παρελθόν από τους Βασιλείς της Σκωτίας. Η πρώτη γνωστή χρήση του λιονταριού ως βασιλικού εμβλήματος της Σκωτίας έγινε το 1222 από το Βασιλιά των Σκώτων Αλέξανδρο Β΄. Μετά την ένωση της Αγγλίας και της Σκωτίας το 1707 το βασιλικό λάβαρο της Σκωτίας ενσωματώθηκε στο εθνόσημο του Ηνωμένου Βασιλείου.
Under the Sign of the Black Mark

Under the Sign of the Black Mark είναι ο τίτλος του τρίτου στούντιο άλμπουμ του σουηδικού metal συγκροτήματος Bathory, το οποίο κυκλοφόρησε στις 11 Μαΐου του 1987 μέσω της δισκογραφικής εταιρείας "New Renaissance" και "Under One Flag".
Λούκα Μιλιβόγεβιτς

Ο Λούκα Μιλιβόγεβιτς (σερβικά: "Лука Миливојевић", 7 Απριλίου 1991) είναι Σέρβος επαγγελματίας ποδοσφαιριστής, ο οποίος αγωνίζεται ως αμυντικό χαφ για την Εθνική Σερβίας και την Κρίσταλ Πάλας, της Πρέμιερ Λιγκ.
Μεμφιβοσθέ

Ο Μεμφιβοσθέ είναι πρόσωπο της Παλαιάς Διαθήκης, γιος του Ιωνάθαν, εγγονός του Σαούλ. Είχε ένα γιο τον Μιχά και ήταν ανάπηρος στα πόδια.
Βασιλικός γύπας

Ο Βασιλικός γύπας είναι ημερόβιο αρπακτικό πτηνό της οικογενείας των Καθαρτιδών, ένας από τους επτά γύπες του Νέου Κόσμου, που απαντούν στην αμερικανική ήπειρο. Η επιστημονική του ονομασία είναι "Sarcoramphus papa" και δεν περιλαμβάνει υποείδη. 

Ο βασιλικός γύπας, ένα από τα μεγάλα αρπακτικά πτηνά της Αμερικής, ξεχωρίζει από τα εντυπωσιακά χρώματα του κεφαλιού του και το χαρακτηριστικό φύμα στο πάνω μέρος του ράμφους του. Απεικονίστηκε ευρέως στους "ιερούς κώδικες" των Μάγια ("códices mayas") οι οποίοι τον θεωρούσαν ιερό πτηνό (βλ. Κουλτούρα). Σήμερα, παρόλο που κατατάσσεται από την IUCN στα είδη Ελαχίστης Ανησυχίας (LC), οι πληθυσμοί του μειώνονται συνεχώς, με κύρια αιτία την απώλεια των ενδιαιτημάτων του.
Δημήτριος Παναγόπουλος

Ο Δημήτριος Παναγόπουλος (1925-2010) ήταν στρατηγός του ελληνικού Στρατού Ξηράς που διετέλεσε αρχηγός του Γενικού Επιτελείου Στρατού (ΓΕΣ) από τον Ιανουάριο του 1982 μέχρι τον Φεβρουάριο του 1984. Ήταν ο πρώτος αρχηγός ΓΕΣ που επελέγη από κυβέρνηση ΠΑΣΟΚ, αν και πολιτικά εθεωρείτο «σκληρός δεξιός». Η επιλογή του έγινε από τον Αντώνη Δροσογιάννη, με τον οποίο είχαν στενή φιλία και γνωρίζονταν από τα χρόνια του εμφυλίου πολέμου, όταν ο Δροσογιάννης και ο Παναγόπουλος υπηρετούσαν μαζί ως υποδιοικητής και διμοιρίτης αντίστοιχα στη Μοίρα Καταδρομών που διοικούσε ο μετέπειτα αντιστράτηγος Περικλής Παπαθανασίου.
Μιχάλ

Η Μιχάλ ή Μελχόλ (, ) είναι πρόσωπο της Παλαιάς Διαθήκης, η μικρότερη κόρη του βασιλιά Σαούλ και της Αχινοόμ (ή Αχινοάμ) και η πρώτη σύζυγος του βασιλέα Δαβίδ. (Α' Βασ. 18,27) Είχε τέσσερις αδελφούς, τον Ιωνάθαν, τον Ιεσσιού (ή Αβασάλ), τον Μελχισουέ και τον Αμιναδάβ (Α' Παρ. 8,33) και μία αδελφή ονόματι Μερόβ. (Α' Βασ. 14,49)
Λέαρχος της Ινούς

Ο Λέαρχος της Ινούς είναι πρόσωπο της Ελληνικής μυθολογίας, γιος της Ινούς και του Αθάμαντα και αδερφός του Μελικέρτη.

Ο Δίας έδωσε στην Ινώ και στον Αθάμαντα τον Διόνυσο να τον αναθρέψουνε "ως κόρην", αλλά η Ήρα έστειλε τρέλα. Τότε ο Αθάμας σκότωσε τον Λέαρχο, ενώ η Ινώ, μαζί με τον Μελικέρτη, έπεσε στην θάλασσα. Τότε η Ινώ έγινε η θεά Λευκοθέα, ενώ ο Μελικέρτης ο θεός Παλαίμονας.
Αμνών

Ο Αμνών (εβραϊκά: και και ) ήταν πρόσωπο της Παλαιάς Διαθήκης ο πρωτότοκος γιος του Δαβίδ από την Ιεζραηλίτιδας Αχινοάμ. Ο Αμνών όντας ερωτευμένος με την ετεροθαλή αδελφή του, Θημάρ, κατόπιν συμβουλής του Ιωναδάβ, προσποιήθηκε τον άρρωστο, την ξεγέλασε και την βίασε. Στη συνέχεια την έδιωξε και εκείνη κατέφυγε στον αδελφό της, Αβεσσαλώμ, ενώ ο Δαβίδ, μαθαίνοντας το περιστατικό δεν τον τιμώρησε. Δύο χρόνια αργότερα, ο Αβεσσαλώμ προσκάλεσε τον Αμνών μαζί με άλλους πρίγκηπες στο κτήμα του στην Βελασὼρ, και αφού πρώτα τον μέθυσε, έβαλε τους ανθρώπους του να τον σκοτώσουν. Σύμφωνα με την Μίσνα, η ιστορία του Αμνών θεωρείται ακατάλληλη για δημόσια ανάγνωση σε συναγωγή.
WatchOS

μικρογραφία|Λογότυπο WatchOS
μικρογραφία|Στιγμιότυπο
Το watchOS είναι το λειτουργικό σύστημα που χρησιμοποιείται για το Apple Watch, που αναπτύχθηκε από την Apple και κυκλοφόρησε τον Απρίλιο του 2015, παράλληλα με το Apple Watch. Υποστηρίζει εφαρμογές τρίτων, έχει πολλές όψεις του ρολογιού και χαρακτηριστικά όπως το Siri, οι χάρτες, τα μηνύματα, την υγεία και διάφορα συστήματα υπενθύμισης (ρολόι, ημερολόγιο, υπομνήσεις και σημειώσεις). Το watchOS έχει αναπτυχθεί μόνο για το Apple Watch, και δεν μπορεί να λειτουργήσει σε οποιαδήποτε άλλη συσκευή.
Μάχη της Μανίλας

<br>
Η Μάχη της Μανίλας επίσης γνωστή και ως Απελευθέρωση της Μανίλας ήταν μια ένοπλη σύγκρουση μεταξύ δυνάμεων των Ηνωμένων Πολιτειών της Αμερικής, της Ιαπωνίας και των Φιλιπίνων που πολεμήθηκε από τις 3 Φεβρουαρίου έως τις 3 Μαρτίου 1945.Η μάχη διήρκεσε ένα μήνα και κατέληξε σε λουτρό αίματος αλλά και στην ολοκληρωτική καταστροφή της πόλης,η οποία βρισκόταν υπό ιαπωνική κυριαρχία για τρία χρόνια (1942-1945).Η μάχη θεωρείται τεράστια στρατηγική νίκη του Ντάγκλας Μακάρθουρ και ήταν ιδιαίτερα σημαντική για την έκβαση του πολέμου στον Ειρηνικό Ωκεανό.

Μ
Nemo 33

H Nemo 33 ήταν η βαθύτερη πισίνα κλειστού χώρου στον κόσμο, πριν κατασκευαστεί η Y-40 στο Μοντεγκρόττο Τέρμε της Πάντοβας στην Ιταλία. 

Η πισίνα βρίσκεται στις Βρυξέλες. Το μέγιστο βάθος της είναι 34,5 μέτρα. Περιέχει 2,5 εκατ. λίτρα μη χλωριωμένου ύδατος, που διατηρείται στους 30 °C και διαθέτει αρκετές προσομοιώσεις καταδυτικών σπηλαίων σε 10 μέτρα βάθος. Εξαιτίας της υψηλής θερμοκρασίας του νερού, οι δύτες μπορούν να καταδύονται για μεγάλο χρονικό διάστημα χωρίς στολή υγρού τύπου. Υπάρχουν διάφορα υποβρύχια παράθυρα που επιτρέπουν στους εξωτερικούς επισκέπτες να έχουν θέα προς την πισίνα σε διαφορετικά βάθη. Το κτιριακό σύμπλεγμα που φιλοξενεί την πισίνα σχεδιάστηκε από τον Βέλγο ειδήμονα της κατάδυσης Τζον Μπίρνερτς για καταδυτική εκπαίδευση, αναψυχή και παραγωγή ταινιών το 2004. 

Παρόλο που η πισίνα είναι ανοικτή σε τουρίστες, δύτες αναψυχής και επαγγελματίες δύτες, για λόγους ασφαλείας οι δύτες πρέπει να είναι άνω των δώδεκα ετών, υγιείς και πιστοποιημένοι ως δύτες ή με συνοδεία και εποπτεία εκπαιδευτών. Όσοι επιθυμούν να καταδυθούν χρειάζονται καταδυτικό σύντροφο, επίσης για λόγους ασφαλείας.
Ζακ Αμυό

Ο Ζακ Αμυό ("Jacques Amyot", 30 Οκτωβρίου 1513 – 6 Φεβρουαρίου 1593) ήταν Γάλλος αναγεννησιακός συγγραφέας και μεταφραστής.
Γιάννης Γεωργόπουλος

Ο Γιάννης Γεωργόπουλος (Βέλο Κορινθίας, 1946-Αθήνα, 12 Σεπτεμβρίου 2014) ήταν υψηλόσωμος Έλληνας ποδοσφαιριστής που αγωνιζόταν σαν επιθετικός, ένας από τους μεγαλύτερους σκόρερ της Β΄Εθνικής κατηγορίας και του ελληνικού ποδοσφαίρου γενικότερα.
Ο Γεωργόπουλος ξεκίνησε τον αθλητισμό από την παιδική ομάδα του Π.Α.Ο. Ρουφ και σε νεαρή ηλικία μεταγράφηκε στον Απόλλωνα Αθηνών για να επιστρέψει αργότερα. Με προπονητή το Νίκο Αλέφαντο ο Γεωργόπουλος έφτασε στο απόγειο της καριέρας του και την περίοδο 1971-72 αναδείχθηκε πρώτος σκόρερ στο 2ο όμιλο της Β΄ Εθνικής (και όλης της κατηγορίας) με 29 τέρματα. Εν συνεχεία έπαιξε μεταξύ άλλων, στην ομάδα της Κορίνθου και στην Ελλάδα Βέλου, πετυχαίνοντας επίσης πολλά τέρματα στο Εθνικό Ερασιτεχνικό Πρωτάθλημα. Στη Β΄ Εθνική με τα χρώματα του Ρουφ και της Κορίνθου σημείωσε συνολικά 112 γκολ.
Το καλοκαίρι του 2014 ο Γεωργόπουλος υπέστη κάταγμα στο ισχίο του, εισήχθη σε νοσοκομείο όπου και απεβίωσε σε ηλικία 68 ετών. Ήταν παντρεμένος και είχε αποκτήσει δυο παιδιά.
Γεώργιος Λαζανάς

Ο Γεώργιος Λαζανάς του Παναγή (1888 - Μάρτιος 1969) ήταν Έλληνας δικηγόρος και πολιτικός. Υπηρέτησε ως βουλευτής και υπουργός.
Άδραστος ο Αφροδισιεύς

Ο Άδραστος ο Αφροδισιεύς (2ος αι. μ.Χ.) ήταν αρχαίος περιπατητικός φιλόσοφος, που καταγόταν από την Αφροδισιάδα της Καρίας. Συνέγραψε, όπως αναφέρεται από τον Σιμπλίκιο και τον Αχιλλέα Τάτιο, ένα πολύ αξιόλογο και φιλόδοξο έργο, το "Περί της τάξεως των Αριστοτέλους βιβλίων". Επιπλέον, ερμήνευσε και ανέπτυξε πολλά από τα έργα του Αριστοτέλη, όπως τα "Ηθικά Νικομάχεια", τις "Κατηγορίες" και μερικά άλλα, όλα τα έργα όμως του Αδράστου έχουν χαθεί.

Σύμφωνα με άλλες πηγές, ο Άδραστος σχολίασε επίσης τον πλατωνικό "Τίμαιο", καθώς και τα "Ηθικά" του Θεοφράστου.

Ο Άδραστος ο Αφροδισιεύς ήταν επίσης ένας καλός μαθηματικός, του οποίου τα έργα σχετικά με τις αρμονικές αναφέρονται συχνά από τον Θέωνα τον Σμυρναίο στα σωζόμενα μέρη του μαθηματικού του έργου "Τα κατά μαθηματικόν χρήσιμα εις την Πλάτωνος ανάγνωσιν". Υπήρξε επιπλέον ένας σπουδαίος θεωρητικός της μουσικής. Κατά τον 17ο αιώνα ένα έργο του Αδράστου, το "Περὶ Ἁρμονικῶν", αναφέρθηκε από τον Βόσσιο ότι είχε σωθεί σε χειρόγραφο στη Βιβλιοθήκη του Βατικανού, αλλά αυτό το χειρόγραφο φαίνεται ότι δεν υπάρχει πλέον, αν δεν επρόκειτο περί λάθους του Βόσσιου
Οθέλο Χάντερ

Ο Τέγκμπα Οθέλο Χάντερ (αγγλικά: "Tegba Othello Hunter") (Ουίνστον-Σάλεμ. 28 Μαΐου 1986) είναι Αμερικανό-Λιβεριανός καλαθοσφαιριστής, ο οποίος αγωνίζεται ως σέντερ / πάουερ φόργουορντ.
Ουρίας

Ο Ουρίας ο Χετταίος ήταν πρόσωπο της Παλαιάς Διαθήκης, επίλεκτος του Δαβίδ και σύζυγος της Βηρσαβεέ.
Ιωχαβέδ

Η Ιωχαβέδ (Εβραϊκά:יוכבד) ήταν μητέρα του Ααρών,του Μωυσή και της Μαριάμ,σύζυγος και θεία του Αμράμ, ήταν κόρη ή εγγονή του Λευί. Το όνομά της σημαίνει "Η Δόξα του Θεού". Έζησε περίπου 130 χρόνια.
Nissan Navara

To Nissan Navara είναι ένα επαγγελματικό pick-up αυτοκίνητο, που παράγεται από την ιαπωνική αυτοκινητοβιομηχανία Nissan, από το 1985 έως σήμερα, σε 4 γενιές. Από τον Ιούλιο του 2014, βρίσκεται στην τέταρτη γενιά του. Το μοντέλο έχει κινητήρα εμπρός με διαμήκη τοποθέτηση, καθώς και κίνηση στους πίσω τροχούς ή στους τέσσερις τροχούς.
Χέρμαν Φρανκ

Ο Χέρμαν Φρανκ ("Herman Frank"), γεννημένος το 1950, είναι Γερμανός κιθαρίστας, γνωστός ως μέλος των Accept και των Victory.
Μαριάμ

Η Μαριάμ ή αλλιώς Μαριάμ η προφήτισσα ήταν πρόσωπο της Παλαιάς Διαθήκης, κόρη του Αμράμ και της Ιωχαβέδ, μεγάλη αδελφή του Μωυσή και του Ααρών, σύζυγος του Ωρ και ανήκε στη φυλή Λευί.
Τσακ Μπίλι

Ο Τσακ Μπίλι ("αγγλ. Chuck Billy") είναι Αμερικανός τραγουδιστής της χέβι μέταλ μουσικής, γνωστός ως μέλος των Testament.
Παλ Μπένκο

Ο Παλ Μπένκο (Ουγγρικά: Benkő Pál, 1928-2019) ήταν Ούγγρος σκακιστής που είχε τον τίτλο του γκρανμαίτρ, επίσης συγγραφέας και συνθέτης σκακιστικών σπουδών και προβλημάτων.
Άθηνις

Ο Άθηνις ήταν αρχαίος Έλληνας γλύπτης, και συγκεκριμένα ανδριαντοποιός, από τη Χίο. Ο Άθηνις έζησε τον 6ο αιώνα π.Χ., και ήταν γιος του επίσης γλύπτη Αρχέρμου και αδελφός του αγαλματοποιού Βουπάλου. 

Ο Πλίνιος αναφέρει ότι στη Δήλο υπήρχε επιγραφή σε ένα άγαλμα των δύο αδελφών, που έλεγε ότι «η Χίος δεν ήταν μόνο για τα αμπέλια της ονομαστή, αλλά και για τα έργα των γιων του Αρχέρμου». Ο ίδιος αναφέρει ότι οι δύο αδελφοί δημιούργησαν δύο αγάλματα της Αρτέμιδας (ένα στην Κρήτη και ένα στη Χίο), καθώς και άλλα έργα στη Δήλο. Για το άγαλμα της Χίου γράφει ότι ήταν στημένο σε ψηλό βάθρο και η μορφή της θεάς εμφανιζόταν θλιμμένη για όσους έμπαιναν στην πόλη και χαρούμενη για όσους έβγαιναν από αυτή.

Κατά τη ρωμαϊκή εποχή, έργα του γλύπτη μεταφέρθηκαν από τον Αύγουστο στη Ρώμη και κόσμησαν τον ναό του Απόλλωνα στον Παλατίνο λόφο.

Ο Πλίνιος και το "Λεξικό της Σούδας" αναφέρουν ότι ο Βούπαλος και ο Άθηνις πιστεύεται πως αυτοκτόνησαν με απαγχονισμό επειδή ο ποιητής Ιππώναξ έγραψε εναντίον τους δριμείς χωλίαμβους. Λέγεται ότι προηγουμένως οι δύο γλύπτες είχαν κατασκευάσει ανδριάντα του ποιητή στον οποίο τον παρίσταναν ακόμη πιο άσχημο από ό,τι ήταν.
MIM-104 Patriot

Το MIM-104 Patriot είναι ένα πυραυλικό σύστημα μεγάλου βεληνεκούς επιφανείας-αέρος, που χρησιμοποιείται από τις Ηνωμένες Πολιτείες και τους συμμάχους της. Το σύστημα διαθέτει λειτουργία εκτόξευσης και αντιβαλιστικών πυραύλων. Το σύστημα χρησιμοποιεί ένα προηγμένο σύστημα εναέριων πυραύλων αναχαίτισης και ραντάρ υψηλής απόδοσης.

Πωλήσεις του συστήματος έχουν γίνει στην Ταϊβάν, την Αίγυπτο, τη Γερμανία, την Ελλάδα, το Ισραήλ, την Ιαπωνία, το Κουβέιτ, το Μπαχρέιν, την Ολλανδία, την Σαουδική Αραβία, τα Ηνωμένα Αραβικά Εμιράτα, την Νότια Κορέα, την Ιορδανία και την Ισπανία.
Γουόκερ Πέρσυ

Ο Γουόκερ Πέρσυ ("Walker Percy", 28 Μαΐου 1916 – 10 Μαΐου 1990) ήταν Αμερικανός συγγραφέας που έζησε κυρίως στο Κόβινγκτον της Λουιζιάνα. Είναι γνωστός για τα φιλοσοφικά του μυθιστορήματα, η δράση των οποίων τοποθετείται στη Νέα Ορλεάνη και τα περίχωρα. Το πρώτο από αυτά, το "The Moviegoer", κέρδισε το αμερικανικό Εθνικό Βραβείο Βιβλίου Μυθοπλασίας. Ο Πέρσυ αφιέρωσε τη λογοτεχνική του σταδιοδρομία στην εξερεύνηση της «εξαρθρώσεως του ανθρώπου στη σύγχρονη εποχή» Το έργο του εμφανίζει έναν συνδυασμό υπαρξιακών ερωτημάτων, ευαισθησιών του αμερικανικού Νότου και τη βαθιά χριστιανική του πίστη.
Πωλ Αντάμ

Ο Πωλ Αντάμ σε [[ξυλογραφία]] από τον [[Φελίξ Βαλοτόν]]
Ο Πωλ Αντάμ ("Paul Auguste Marie Adam", 7 Δεκεμβρίου 1862 - 2 Ιανουαρίου 1920) ήταν Γάλλος μυθιστοριογράφος. Γεννήθηκε και πέθανε στο Παρίσι.

Συνεργάσθηκε με το περιοδικό "La Revue indépendante" προτού εκδώσει στο Βέλγιο το πρώτο του μυθιστόρημα, το "Chair molle" (1885), που κατηγορήθηκε για ανηθικότητα, προκάλεσε σκάνδαλο και οδήγησε τον νεαρό συγγραφέα σε μία καταδίκη σε φυλάκιση 15 ημερών και βαρύ πρόστιμο.

Ο Πωλ Αντάμ καθιερώθηκε με το μυθιστόρημα "Être" (1888). Στη συνέχεια έγραψε μία σειρά ιστορικών μυθιστορημάτων για την περίοδο των Ναπολεόντειων Πολέμων και των επακολούθων τους. Το πρώτο έργο της σειράς αυτής, το "La Force", δημοσιεύθηκε για πρώτη φορά το 1899. Ακολούθησαν τα "L'Enfant d'Austerlitz" (1901) και "Au soleil de juillet" (1903). Μαζί με τον Έλληνα λογοτέχνη Ζαν Μορεάς ο Αντάμ συνέγραψε το 1886 το μυθιστόρημα "Le Thé chez Miranda" και το "Les Demoiselles Goubert", που σημάδευσε τη μετάβαση από τον νατουραλισμό στον συμβολισμό στη Γαλλική λογοτεχνία.

Το 1906 ο Αντάμ συνόψισε στο έργο του "Vues d'Amérique" την προσέγγισή του στην τέχνη ως εξής: «Τέχνη είναι η πράξη τού να εγγράφεις ένα δόγμα μέσα σε ένα σύμβολο» («L'art est l'œuvre d'inscrire un dogme dans un symbole.»). Στο μυθιστόρημά του "Stephanie" (1913) ο Αντάμ επιχειρηματολογεί υπέρ των γάμων με συνοικέσια έναντι των γάμων από έρωτα. Αλλά και από πολιτικής απόψεως ήταν συντηρητικός: Οπαδός του στρατηγού Ζωρζ Ερνέστ Μπουλανζέ, αγωνίσθηκε μέσα στις εθνικιστικές κινήσεις υπέρ των παραδόσεων και κατά τον Α΄ Παγκόσμιο Πόλεμο ίδρυσε τη "Ligue intellectuelle de fraternité latine".
Συνθήκη του Προυμ

Η Συνθήκη του Προυμ ήταν συνθήκη διαμοιρασμού που υπογράφηκε καθώς ο αυτοκράτορας της Αυτοκρατορίας των Καρολιδών Λοθάριος Α΄ πλησίαζε στο θάνατό του το 855. Δώδεκα χρόνια πριν, είχε τελειώσει ο εμφύλιος πόλεμος εναντίον των δύο αδελφών του, Λουδοβίκου του Γερμανικού και Καρόλου του Φαλακρού, και είχε υπογράψει τη Συνθήκη του Βερντέν. Ως αποτέλεσμα εκείνης της συνθήκης (του Βερντέν) η Φραγκία του Λουδοβίκου του Ευσεβή μοιραζόταν επίσημα μεταξύ των τριών γιων, με τον Λοθάριο Α΄, τον μεγαλύτερο γιο, να παίρνει τον τίτλο του αυτοκράτορα και τα εδάφη της Μέσης Φραγκίας. Αυτό το βασίλειο θα διαμοιραζόταν τώρα στις 19 Σεπτεμβρίου στο κτήμα του στο Sconilare, δέκα μέρες πριν πεθάνει από σοβαρή ασθένεια στο αββαείο του Προυμ:

 Στον Λοθάριο Β΄ († 869) δόθηκε η Φρισία και τα εδάφη της Αυστρασίας που είχαν απομείνει στον πατέρα του μετά τη Συνθήκη του Βερντέν. Το βασίλειό του έγινε γνωστό ως Λοθαριγγία, το οποίο ήταν το πιο βραχύβιο από τα τρία διάδοχα βασίλεια.

 Ο Κάρολος († 863), ο νεότερος από τους τρεις γιους, έγινε Βασιλιάς της Προβηγκίας, αφού του είχαν δοθεί η Άνω και Κάτω Βουργουνδία, και η Προβηγκία, οι οποίες θα γινόταν το Βασίλειο της Αρλ.

 Στον Λουδοβίκο Β΄ († 875), τον μεγαλύτερο γιο, δόθηκε ο αυτοκρατορικός τίτλος και το Βασίλειο της Ιταλίας (που τότε αποτελούταν μόνο από το βόρειο της ιταλικής χερσονήσου).

Λόγω των θανάτων του Κάρολου το 863 και του Λοθάριου Β΄ το 869, τα βόρεια βασίλεια που τους ανήκαν δεν διήρκεσαν πάνω από 15 χρόνια, και διαμοιράστηκαν μεταξύ της Ανατολικής και Δυτικής Φραγκίας και του Βασιλείου της Ιταλίας. Τα αποτελέσματα της Συνθήκης του Προυμ έλαβαν οριστικό τέλος το 962, όταν ο Όθων Α΄, Βασιλιάς της Γερμανίας, εισέβαλε και κατέλαβε την Ιταλία κατά τη διάρκεια πολιτικών αναταραχών που προκλήθηκαν από την άνοδο στο θρόνο γυναίκας, της Αδελαΐδας της Ιταλίας.
Subaru SVX

Το Subaru SVX, γνωστό ως Subaru Alcyone SVX στην Ιαπωνία, ήταν ένα σπορ αυτοκίνητο, που παρήχθη από την ιαπωνική αυτοκινητοβιομηχανία Subaru (μέλος του ομίλου Subaru Corporation) από το 1991 έως το 1997. Συνολικά κατασκευάστηκαν 24.379 αντίτυπα σειράς SVX, από τα οποία τα 14.257 πωλήθηκαν στις Ηνωμένες Πολιτείες, τα 5.884 στην Ιαπωνία και τα 2.478 στην Ευρώπη - ενδεικτικώς 854 αντίτυπα στη Γερμανία και μόλις 52 στη Γαλλία από το 1993 έως το 1996. Επίσης, στην Αυστραλία πωλήθηκαν 249 αντίτυπα.
Αίολος Πατρών

Ο Αίολος Πατρών είναι αθλητικό σωματείο ράγκμπι γιούνιον της Πάτρας. Αποτελεί τμήμα του Γ. Σ. Αίολος Πατρών, ο οποίος διατηρεί τμήματα στίβου και ρυθμικής γυμναστικής.
Βουργαρέλι

Το χωριό Βουργαρέλι ανήκει στο Νομό Άρτας, απέχει 58 χλμ. από την Άρτα και 90χλμ από τα Τρίκαλα. Είναι χτισμένο σε υψόμετρο 773m και ανώτερο υψόμετρο τα 872m., στις παρυφές των Τζουμέρκων (Αθαμανικά όρη). Κοντινές πόλεις είναι η Άρτα, τα Ιωάννινα, τα Τρίκαλα, η Λάρισα κ.λπ. Από το 2011 σύμφωνα με το πρόγραμμα Καλλικράτης υπάγεται στον Δήμο Κεντρικών Τζουμέρκων.
Πρόεδρος της Αυστρίας

Ο Πρόεδρος της Αυστρίας (γερμανικά: Bundespräsident der Republik Österreich, "Ομοσπονδιακός Πρόεδρος της Δημοκρατίας της Αυστρίας") είναι ο ομοσπονδιακός αρχηγός του κράτους της Αυστρίας. Ακόμη και αν το Σύνταγμα λέει ότι ο πρόεδρος έχει αρκετή δύναμη, οι αρμοδιότητες του είναι περιορισμένες και ο ρόλος του είναι κυρίως συμβολικός. Η θητεία του διαρκεί 6 χρόνια και μπορεί να επανεκλεγεί μία ακόμη φορά.Η εκλογή του προέδρου γίνεται απευθείας από τον λαό της Αυστρίας. Η έδρα του βρίσκεται στα Ανάκτορα Χόφμπουργκ στην Βιέννη. Από τις 26 Ιανουαρίου 2017 την προεδρία ασκεί ο Αλεξάντερ Φαν ντερ Μπέλεν.
ULEB

Η ULEB (γαλλικά: "Union des Ligues Européennes de Basket-Ball", που σημαίνει "Ένωση Ευρωπαϊκών Επαγγελματικών Συνδέσμων Καλαθοσφαίρισης") ιδρύθηκε το 1991 με στόχο να βοηθήσει στη συνεργασία και την ανάπτυξη των ευρωπαϊκών επαγγελματικών πρωταθλημάτων καλαθοσφαίρισης. Η έδρα της βρίσκεται στη Βαρκελώνη της Ισπανίας.
Αντρέ Λοτ

Ο Αντρέ Λοτ (André Lhote) (5 Ιουλίου 1885-21 Ιανουαρίου 1962) ήταν Γάλλος γλύπτης και ζωγράφος πορτρέτων, μορφών και τοπίων. Επίσης, δίδασκε και έγραφε για την τέχνη.
Συνθήκη του Ριμπεμόν

:"Για τη συνθήκη που διαμοίρασε το Δουκάτο της Λωρραίνης δείτε: Συνθήκη του Ριμπεμόν (1179)
thumb|275px|Τα σύνορα μετά τη συνθήκη του Ριμπεμόν.
Η Συνθήκη του Ριμπεμόν το 880 ήταν η τελευταία συνθήκη που διαμοίρασε την Φραγκική Αυτοκρατορία. Υπογράφηκε από τον Γερμανό βασιλιά Λουδοβίκο τον νεότερο και τους βασιλιάδες της Δυτικής Φραγκίας Λουδοβίκος Γ΄ και Καρλομάν Β΄.

Μετά το θάνατο του Καρόλου του Φαλακρού, ο Λουδοβίκος ο Νεότερος εδραίωσε την φιλία του με τον Λουδοβίκο τον Τραυλό με τη Συνθήκη του Fourons το Νοέμβριο του 878. Οι δύο ανιψιοί δεσμεύτηκαν να αποδεχτούν τη διαδοχή τους από τους γιους τους. Η συνθήκη δοκιμάστηκε όταν ο Λουδοβίκος ο Τραυλός πέθανε τον Απρίλιο του 879. Μια δυτική αντιπροσωπία με επικεφαλής τον Ζοσελέν (Joscelin), τον επίσκοπο του Παρισιού και αργότερα προστάτη της πόλης από της επιδρομές των Βίκινγκ, προσκάλεσε τον Λουδοβίκο τον νεότερο να πάρει στον έλεγχό του την Δυτική Φραγκία. Καθώς η γυναίκα του τελευταίου Λιουτγκάρδη συμφωνούσε με την ιδέα, ο Λουδοβίκος εισέβαλε στη Δυτική Φραγκία. Έφτασε μέχρι το Βερντέν, αλλά υποχώρησε όταν οι ανιψιοί του, οι βασιλιάδες Λουδοβίκος Γ΄ και Καρλομάν Β΄ παραχώρησαν το μερίδιό τους της Λοθαριγγίας σε εκείνον.

Στο μεταξύ, ο Μπόζο της Προβηγκίας, έναν ευγενής με καταγωγή από τους Καρολίδες, ανακήρυξε τον εαυτό του βασιλιά της Προβηγκίας. Επίσης, οι Βίκινγκ είχαν ξαναρχίσει τις επιθέσεις τους. Για να αντιμετωπίσουνε αυτές τις απειλές οι βασιλείς της Δυναστείας των Καρολιδών αποφάσισαν να παραμερίσουν τις διαφορές τους και να ενώσουν τις δυνάμεις τους εναντίον αυτών των απειλών. Συναντήθηκαν στο Ριμπεμόν, τη σημερινή Έιν. Σε αντάλλαγμα για την ουδετερότητα του Λουδοβίκου του νεότερου, οι βασιλείς της Γαλλίας επιβεβαίωσαν την κατοχή του εδαφών της Λοθαριγγίας που του είχαν δοθεί από τη Συνθήκη του Μέρσεν. Αυτό του άφησε την ελευθερία να ασχοληθεί με τον Μπόζο.

Τα σύνορα μεταξύ της Γαλλίας και της Αγίας Ρωμαϊκής Αυτοκρατορίας παρέμειναν σχεδόν τα ίδια μέχρι τον Ύστερο Μεσαίωνα.

Προηγούμενοι διαμοιρασμοί του Φραγκικού Βασιλείου ήταν:
*Συνθήκη του Βερντέν (843)
*Συνθήκη του Προυμ (855)
*Συνθήκη του Μέρσεν (870)

Κατηγορία:Φράγκοι
Κατηγορία:Αρχαίοι Γερμανοί
Άνοιγμα Λάρσεν

Το Άνοιγμα Λάρσεν ("Larsen's Opening"), γνωστό επίσης ως Επίθεση Νίμζοβιτς–Λάρσεν ("Nimzowitsch–Larsen Attack") ή Επίθεση Νιμζο–Λάρσεν ("Nimzo–Larsen Attack") ή Άνοιγμα φιανκέτου της βασίλισας ("Queen's Fianchetto Opening"), είναι ένα πλευρικό σκακιστικό άνοιγμα το οποίο χαρακτηρίζεται από την αρχική κίνηση 1.β3 (κωδικός ECO A01).
Γουόλτερ Μπρέναν

Ο Γουόλτερ Μπρέναν (αγγλικά: "Walter Andrew Brennan", 25 Ιουλίου 1894 - 21 Σεπτεμβρίου 1974) ήταν Αμερικανός ηθοποιός. O Μπρέναν είναι ο ένας από τρεις άρρενες ηθοποιούς που βραβεύτηκαν με τρία Όσκαρ υποκριτικής (οι άλλοι δύο είναι ο Τζακ Νίκολσον και Ντάνιελ Ντέι Λούις), έχοντας κερδίσει το Όσκαρ Β' Ανδρικού Ρόλου τις χρονιές 1936, 1938 και 1940 (για τις ταινίες "Come and Get it", "Κεντάκι (Kentucky)" και Ο λέων της δύσεως (The Westerner)" αντίστοιχα).
Αγγλικό άνοιγμα

Το Αγγλικό άνοιγμα ("English Opening") είναι ένα πλευρικό σκακιστικό άνοιγμα το οποίο χαρακτηρίζεται από την αρχική κίνηση 1.γ4 (κωδικοί ECO A10–A39).
Φρούριο Τούνγκεν

Το Φρούριο Τούνγκεν είναι στρατιωτική κατασκευή η οποία βρίσκεται στο Λουξεμβούργο, το οποίο βρίσκεται στο πάρκο "Dräi Eechelen" (ονομασία στα λουξεμβουργιανά, στα γερμανικά "Drei Eicheln", στα γαλλικά "Trois Glands", απόδοση στα ελληνικά "Τρία Βελανίδια"). Αποτελεί τμήμα των οχυρώσεων της πόλης του Λουξεμβούργου. 

Χτισμένο το 1732 (και έχοντας επεκταθεί το 1836 και ενισχυθεί το 1860), οφείλει την ονομασία του στον βαρώνο Άνταμ Σίγκμουντ φον Τούνγκεν, διοικητή του φρουρίου. Η κατασκευή έχει τα θεμέλιά της στην "Redoute du parc" (ελληνικά: "οχύρωση του πάρκου"), η οποία κατασκευάστηκε πενήντα χρόνια νωρίτερα από τον Βωμπάν. Το φρούριο καταστράφηκε στη διάρκεια της χρονικής περιόδου 1870-1874. Δεν απομένουν από αυτό παρά μόνο τρεις πύργοι, γνωστοί ως "τα τρία βελανίδια", καθώς και τα θεμέλια του φρουρίου, τα οποία ήρθαν στο φως στη διάρκεια της δεκαετίας του 1990. Στον χώρο του βρίσκονται εγκατεστημένα δύο μουσεία: το "Μουσείο Σύγχρονης Τέχνης του Μέγα Δούκα Ιωάννη" (Mudam), το οποίο έχει σχεδιαστεί από τον αρχιτέκτονα Γιέο Μινγκ Πέι και εγκαινιαστεί στις 1 Ιουλίου 2006 και το "Μουσείο του Φρουρίου", το οποίο βρίσκεται ακόμη υπό κατασκευή.
Μουσείο Σύγχρονης Τέχνης του Μεγάλου Δούκα Ιωάννη

thumb|250px|Η είσοδος του μουσείου
Το Μουσείο Σύγχρονης Τέχνης του Μεγάλου Δούκα Ιωάννη ("Musée d'art moderne Grand-Duc Jean", συντομευμένο σε Mudam) ιδρύθηκε από την λουξεμβουργιανή κυβέρνηση κατόπιν σχετικής πρωτοβουλίας του πρωθυπουργού Ζακ Σαντέρ το 1989 με την ευκαιρία των εορτασμών για την συμπλήρωση 25 ετών βασιλείας του Μεγάλου Δούκα Ιωάννη. Αυτός είναι και ο λόγος για τον οποίον φέρει το όνομά του.
Το Mudam αποτελεί το λουξεμβουργιανό αντίστοιχο μουσείων σύγχρονης τέχνης παγκοσμίου κύρους και φήμης, όπως το "Centre Pompidou" (Παρίσι), το "Mamco" (Γενεύη), το "Moma" (Νέα Υόρκη), κτλ. 

Χρειάστηκε να περάσουν συνολικά δεκαεπτά χρόνια από την στιγμή που η αρχιτεκτονική επιμέλεια της κατασκευής ανατέθηκε στον Γιέο Μινγκ Πέι και την ημερομηνία κατά την οποία έγιναν τα εγκαίνια του μουσείου, κυρίως λόγω της μεγάλης συζήτησης που προέκυψε με αφορμή το γεγονός ότι το μουσείο θα χτιζόταν πάνω σε ερείπια προγενέστερης κατασκευής του Βωμπάν.

Μεταξύ του 1999 (ημερομηνία έναρξης των εργασιών) και του 2006, υπό την διεύθυνση της Μαρί-Κλωντ Μπω, το μουσείο σταδιακά εμπλούτισε τις συλλογές του (τις οποίες δάνειζε σε ανά τον κόσμο μουσεία εν αναμονή των εγκαινίων του), οργάνωσε σειρά εκδηλώσεων και συναντήσεων με καλλιτέχνες, και, τέλος, απέκτησε ψηφιακή οντότητα χάρη στην ιστοσελίδα του, η οποία σχεδιάστηκε από τον καλλιτέχνη Κλωντ Κλοσκί.

Τα εγκαίνια του μουσείου έλαβαν χώρα στις 2 Ιουλίου 2006, παρουσία της οικογένειας του Μεγάλου Δούκα και αριθμού εκπροσώπων διαφόρων βασιλικών οικογενειών.
Ομοσπονδιακή Υπηρεσία Ασφαλείας της Ρωσικής Ομοσπονδίας

Η Ομοσπονδιακή Υπηρεσία Ασφαλείας της Ρωσικής Ομοσπονδίας (ρωσικά Федеральная служба безопасности Российской Федерации, ФСБ, λατινικά FSB), είναι η κύρια υπηρεσία ασφάλειας της Ρωσικής Ομοσπονδίας και το κεντρικό γραφείο-διάδοχος της πρώην Επιτροπής Κρατικής Ασφάλειας (KGB). Οι κύριες αρμοδιότητές της FSB είναι στο εσωτερικό της χώρας, οι οποίες περιλαμβάνουν την αντικατασκοπεία (εσωτερική και εξωτερική), την ασφάλεια των συνόρων, την καταπολέμηση της τρομοκρατίας, και την επιτήρηση, καθώς και την διερεύνηση ορισμένων άλλων ειδών σοβαρών εγκλημάτων. Η έδρα της βρίσκεται στην πλατεία Λουμπιάνκα, το κέντρο της Μόσχας, στο κεντρικό κτίριο της πρώην KGB. Ο διευθυντής της FSB από το 2008 είναι ο στρατηγός Αλεξάντρ Μπορτνίκωφ.

Η Ομοσπονδιακή Υπηρεσία Ασφαλείας της Ρωσικής Ομοσπονδίας (FSB) σύμφωνα με τον ομοσπονδιακό νόμο, είναι μία στρατιωτική υπηρεσία όπως αυτές των Ενόπλων Δυνάμεων, MVD, FSO, SVR, FSKN και της πολιτικής άμυνας EMERCOM, αλλά οι αξιωματικοί της δε φορούν στρατιωτική στολή.
Σατέτ

Στην Αιγυπτιακή μυθολογία, η Σατέτ (επίσης Σάτις, Σατζίτ, Σάτες, και Σάτι) ήταν η θεοποίηση των πλημμυρών του Νείλου. Η λατρεία της ξεκίνησε από την αρχαία Αιγυπτιακή πόλη Σουενέτ, που σήμερα λέγεται Ασσουάν στην νοτιότερη άκρη της Αιγύπτου. Το όνομά της σημαίνει "αυτή που πετάει μπροστά" που αναφέρεται στην ετήσια πλημμύρα του ποταμού. Στην αρχή ήταν θεότητα του πολέμου, του κυνηγιού, και της γονιμότητας, που θεωρούνταν μητέρα της θεάς Ανουκέτ. Ήταν επίσης προστάτης της νότιας Αιγύπτου.

Ένας από τους τίτλους της ήταν "Αυτή που τρέχει σαν βέλος", που θεωρείται ότι αναφέρεται στο ρεύμα του ποταμού, και τα σύμβολά της ήταν το βέλος και το τρεχούμενο ποτάμι. Η Σασέτ απεικονίζεται σαν γυναίκα που φοράει κωνικό στέμμα της Άνω Αιγύπτου Χεντ-ζέτ, με κέρατα γαζέλας ή αντιλόπης, ή σαν αντιλόπη, γρήγορο ζώο που ζει στις όχθες του ποταμού στο νότιο μέρος τα Αρχαίας Αιγύπτου. Επίσης απεικονίζεται με τόξο και βέλη.

Άλλες ερμηνείες υποστηρίζουν ότι ο πρωταρχικός της ρόλος είναι θεά του πολέμου, φύλακας των νότιων (με τη Νουβία) συνόρων της Αιγύπτου, και να σκοτώνει τους εχθρούς του Φαραώ με τα βέλη της.

Συχνά απεικονίζεται επίσης να κρατά το ανκχ, λόγω του σχέσης της με τα νερά του Νείλου που είναι ζωογόνα. Συνεπώς, η Σασέτ είχε και το ρόλο θεάς της γονιμότητας, εκπληρώνοντας έτσι τις επιθυμίες αυτών που αναζητούσαν την αγάπη. Η Σασέτ επίσης περιγράφεται να προσφέρει βάζα νερό για εξαγνισμό.

Αργότερα θεωρείται σαν μία από τις συζύγους του Κνουμ, το θεό που ταυτίζεται με τον φύλακα των πηγών του Νείλου, με τον οποίο λατρευόταν στην Ελεφαντίνη, τον πρώτο νομό της Αιγύπτου, και όντως το κέντρο της λατρείας της ήταν κοντά εκεί, στο Σαχάλ, ένα άλλο νησί του Νείλου.

Παιδί της Σασέτ ήταν η Ανουκέτ, και η ίδια θεότητα του Νείλου, που ήταν το τρίτο μέλος της Τριάδα της Ελεφαντίνης.

Η Σατέτ επίσης συνδέεται με το Μάτι του Ρα.
Μανούλ

Το Μανούλ είναι σαρκοφάγο θηλαστικό της οικογενείας των αιλουριδών. Ανήκει στην υποοικογένεια των αιλουρινών και εντάσσεται ανάμεσα στα μέλη μιας «ομάδας» που απαρτίζουν τις αποκαλούμενες "αγριόγατες", η οποία περιλαμβάνει διάφορα γένη. Το είδος έχει την επιστημονική ονομασία "Otocolobus manul", απαντά αποκλειστικά στην ασιατική ήπειρο και διακρίνεται σε 3 υποείδη. 

Το μανούλ είναι μέσου μεγέθους "αγριόγατα", η οποία απαντά σε λιβάδια και στέπες μεγάλου υψομέτρου της Κ. Ασίας. Ο κατακερματισμός των βιοτόπων του, η λαθροθηρία και η έλλειψη θηραμάτων με τα οποία τρέφεται, είχαν ως αποτέλεσμα την σημαντική μείωση των πληθυσμών του (βλ. Κατάσταση πληθυσμού).
Ζοσλέν Μπλανσάρ

Ο Ζοσλέν Μπλανσάρ, (γεννημένος στις 28 Μαΐου 1972 στην Μπετύν), είναι πρώην Γάλλος ποδοσφαιριστής. Αγωνιζόμενος στην θέση του αμυντικού μέσου στη διάρκεια των είκοσι ετών επαγγελματικής του παρουσίας, διετέλεσε αθλητικός διευθυντής της ΡΚ Λανς από τον Μάιο του 2011 ως τον Ιούλιο του 2012. Με την επιστροφή του Ζερβαί Μαρτέλ στην διοίκηση του συλλόγου, επέστρεψε στην θέση του αθλητικού διευθυντή στις 18 Ιουλίου 2013.
Ψάχνοντας την Ντόρι

Το Ψάχνοντας την Ντόρι (αγγλικά: "Finding Dory") είναι αμερικανική τρισδιάστατη computer-animated κωμική-δραματική ταινία σε παραγωγή Pixar Animation Studios και διανομή Walt Disney Pictures. Η σκηνοθεσία και η γραφή του σεναρίου έγινε από τον Άντριου Στάντον ενώ στη σκηνοθεσία συμμετείχε και ο Angus MacLane στο ντεμπούτο του. Το σενάριο γράφτηκε από τη Victoria Strouse και τον Στάντον. Η ταινία αποτελεί συνέχεια του "Ψάχνοντας τον Νέμο" του 2003. Το "Ψάχνοντας την Ντόρι" εστιάζει στη Ντόρι, ένα ψάρι με αμνησία, που ταξιδεύει για να ανταμώσει ξανά με τους γονείς της. Στο δρόμο της, την αιχμαλωτίζουν και την πηγαίνουν σε ένα δημόσιο ενυδρείο στην Καλιφόρνια, από το οποίο ο Μάρλιν και ο Νέμο κάνουν απόπειρα να τη σώσουν.
Σφηττός

Ο Σφηττός (), (ο δήμος: Σφηττού, Δήμος Σφηττίων) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας). 

Ο Στράβων, αναφερόμενος στον ιστορικό Φιλόχορο και το έργο του «"Ατθίς"» (ή "Ατθίδες" ή "Ιστορίαι") λέει ότι ο Σφηττός ήταν μια από τις δώδεκα πόλεις, οι οποίες ιδρύθηκαν στην Αττική από τον μυθικό βασιλιά της Αθήνας, Κέκροπα και αργότερα ο Θησέας τον ένωσε με την πόλη της αρχαίας Αθήνας.
Μαρίνο Μαρίνι

Ο Μαρίνο Μαρίνι (ιταλικά: "Marino Marini", 27 Φεβρουαρίου 1901 – 6 Αυγούστου 1980) ήταν Ιταλός γλύπτης
Απόστολος Γκλέτσος

Ο Απόστολος Γκλέτσος (γεν. Βόλος, 27 Ιουνίου 1967) είναι Έλληνας ηθοποιός και πολιτικός. Έχει παίξει σε πλήθος τηλεοπτικών σειρών. Ήταν δήμαρχος Στυλίδας από το 2011. Στις 8 Δεκεμβρίου 2014 ίδρυσε το κόμμα "Τελεία", το οποίο συμμετείχε στις βουλευτικές εκλογές του Ιανουαρίου του 2015 κι έλαβε ποσοστό 1,8%.
Δημήτριος Κάβουρας

Ο Δημήτριος Κάβουρας του Αθανασίου (1879 - 1947) ήταν Έλληνας δικηγόρος και πολιτικός. Υπηρέτησε ως βουλευτής.
Industrial metal

Το Industrial metal είναι είδος της heavy metal μουσικής, το οποίο αναπτύχθηκε στα τέλη της δεκαετίας του '80 έχοντας επιρροές από το thrash metal, την χορευτική μουσική και το hardcore punk. Πρώτοι καλλιτέχνες του είδους ήταν οι Ministry και Godflesh, ενώ μεγάλη επιτυχία γνώρισαν οι Nine Inch Nails, ο Marilyn Manson και οι Rammstein την δεκαετία του '90.
Ανατολική Φραγκία

Στην μεσαιωνική ιστοριογραφία, η Ανατολική Φραγκία (λατινικά: "Francia orientalis") ή Ανατολικό Φραγκικό Βασίλειο ("regnum Francorum orientalium") ήταν ο πρόδρομος του Βασιλείου της Γερμανίας, και κράτησε από το, περίπου, 840 ως το 962. Η Ανατολική Φραγκία δημιουργήθηκε από το διαμοιρασμό της Αυτοκρατορίας των Καρολιδών μετά το θάνατο του Αυτοκράτορα Λουδοβίκου του Ευσεβούς, αλλά ο ανατολικός-δυτικός διαχωρισμός "σταδιακά αποκρυσταλλώθηκε στην εγκαθίδρυση ξεχωριστών βασιλείων".
Τζον Λέθμπριτζ

Ο Τζον Λέθμπριτζ (αγγλ. John Lethbridge, 1675–1759) επινόησε την πρώτη καταδυτική συσκευή το 1715. Έζησε στην κομητεία Ντέβον στη νοτιοδυτική Αγγλία και φέρεται ότι είχε δέκα επτά παιδιά.

Έμπορος μαλλιού στο Νιούτον Άμποτ χρησιμοποίησε την εφεύρεσή του για την ανάκτηση πολύτιμων αγαθών από ναυάγια. Η συσκευή του ήταν ένα στεγανό δρύινο βαρέλι που επέτρεπε στον δύτη να μένει υποβρυχίως αρκετά, ώστε να ανακτήσει ό,τι ήθελε από τον βυθό.

Έχοντας δοκιμάσει την κατασκευή του στη λίμνη του κήπου του, που φτιάχτηκε ειδικά για αυτόν τον σκοπό, ο Λέθμπριτζ καταδύθηκε σε έναν αριθμό ναυαγίων, στα οποία περιλαβάνονταν: 
*τέσσερα αγγλικά πολεμικά πλοία
*ένα της εταιρίας ανατολικών Ινδιών, αγγλικών και ολλανδικών συμφερόντων
*δύο ισπανικά γαλεόνια και αρκετές γαλέρες.

Έγινε ιδιαίτερα πλούσιος εξαιτίας της ναυαγοσωστικής του δράσης. Μία από τις γνωστότερες ανακαλύψεις του ήταν το ολλανδικό "Slot ter Hooge", που είχε βυθιστεί στη Μαδέιρα, με τρεις τόνους ασήμι στα αμπάρια του.

Ο Λέθμπριτζ τάφηκε στην εκκλησία Γουολμπόροου, στο Νιούτον Άμποτ.
Αμφιάλη

Η Αμφιάλη είναι μία από τις μεγαλύτερες και παλαιότερες συνοικίες του Κερατσινίου, η οποία ανήκει στον Δήμο Κερατσινίου-Δραπετσώνας και τοποθετείται στα ΒΔ του Δήμου. Συνορεύει με την Νεάπολη (Νίκαιας) στα ανατολικά, με το Νέο Ικόνιο Περάματος στα δυτικά και με τα Ταμπούρια στα νότια, ενώ βόρεια της απλώνεται το όρος Τρίκορφο, που αποτελεί τμήμα του όρους Αιγάλεω.
Κεφαλή

Η Κεφαλή (), (ο δήμος: Κεφαλής) ήταν αρχαίος οικισμός και δήμος της Ακαμαντίδας (περιοχή της Αρχαίας Αττικής και φυλή της αρχαίας Αθήνας).
Φραντς Κέσλερ

Ο Φραντς Κέσλερ (Franz Kessler) (περ. 1580–1650) ήταν ζωγράφος (πορτρετίστας), λόγιος, εφευρέτης και αλχημιστής, ο οποίος έζησε στην Αγία Ρωμαϊκή Αυτοκρατορία κατά τη διάρκεια του 16ου και 17ου αιώνα.
Άγρα

Η Αγρυλή ή "Αγροιλή" ή "Αγροίλη" ή "Αγραυλή" ή "Αγρύλη" (), αναφερόμενη επίσης και ως: Άγρα ή "Αγραία" ή οι "Άγρες" (), (ο δήμος: Αγρυλής, Άγρας) ήταν το όνομα, αρχαίων οικισμών - πόλεων και δήμων της Ερεχθηίδας (περιοχή της Αρχαίας Αττικής και φυλή της αρχαίας Αθήνας), που ήταν διαμοιρασμένοι σε δύο κυρίως οικισμούς, με δύο αντίστοιχους δήμους του άστεως, με ονομασίες αντίστοιχα, “Καθύπερθεν Αγρυλή” (Άνω Αγρυλή) και “Υπένερθεν Αγρυλή” (Κάτω Αγρυλή).
Κρωπίδες

:"Δεν πρέπει να συγχέεται με την Κρωπία (το σύγχρονο Κορωπί) και τον Δήμο Κρωπίας."

Οι Κρωπίδες ή "Κρωπία" ή "Κρωπιά" (), (ο δήμος: Κρωπιδών) ήταν αρχαίος οικισμός - πόλη και δήμος της Λεοντίδας (περιοχή της Αρχαίας Αττικής και φυλή της αρχαίας Αθήνας). Με το ίδιο όνομα (Κρωπίδες) ονομάζονταν οι δημότες του δήμου αυτού.
Τατζίκ γλώσσα

H Τατζίκ γλώσσα, Τατζίκ Περσική, τατζικικά, ή Τατζίκι, ΔΦΑ:[tɔːdʒɪˈkiː]) είναι παραλλαγή της σύγχρονης Περσικής, που ομιλείται στην κεντρική Ασία. Οι περισσότεροι ομιλητές της ζουν στο Τατζικιστάν και το Ουζμπεκιστάν. Η Τατζίκι είναι επίσημη γλώσσα του Τατζικιστάν. Στο Αφγανιστάν, όπου οι Τατζίκοι συνθέτουν μεγάλο τμήμα του συνολικού πληθυσμού, η διάλεκτος έχει επηρεαστεί λιγότερο από τις τουρκικές γλώσσες και ονομάζεται Νταρί.

Η διάλεκτος προέκυψε από την Περσική, όπως ομιλείται στο Αφγανιστάν και το Ιράν, ως αποτέλεσμα της γεωγραφικής απομόνωσης, της διαδικασίας προτυποποίησης και της επίδρασης της Ρωσίας και των γειτονικών τουρκικών γλωσσών. Η προτυποποιημένη γλώσσα βασίζεται στις βορειοδυτικές διαλέκτους του Τατζίκ, η οποίες έχουν δεχθεί επιδράσεις από τη γειτονική Ουζμπεκική ως αποτέλεσμα γεωγραφικής εγγύτητας. Η Τατζίκ διατηρεί πολυάριθμα αρχαϊκά στοιχεία στο λεξιλόγιό της, την προφορά και τη γραμματική, που έχουν χαθεί στον περσόφωνο κόσμο, εν μέρει εξαιτίας της απομόνωσής της στα βουνά της κεντρικής Ασίας.